OzLabs/hebrew-wiki-articles huggingface dataset:
קלי קרפט

שגריר ישראל באו"ם [[גלעד ארדן (משמאל) נועד בניו יורק עם מזכיר המדינה האמריקאי מייק פומפאו (מימין) ועם קרפט (במרכז), אוגוסט 2020]]
קלי נייט קרפט (באנגלית: Kelly Knight Craft, לבית גילפויל נולדה ב-24 בפברואר 1962) היא אשת עסקים ודיפלומטית אמריקאית, שכיהנה כשגרירת ארצות הברית באומות המאוחדות. לפני כן כיהנה כשגרירת ארצות הברית בקנדה, והאישה הראשונה שכיהנה בתפקיד זה. ב-2007 היא התמנתה על ידי הנשיא ג'ורג' ווקר בוש לנציגה מתחלפת של ארצות הברית באומות המאוחדות, שם התמקדה באינטרסים של ארצות הברית באפריקה. היא הייתה נציגה של הוועידה הרפובליקנית הלאומית שנערכה בקנטקי היא עמדה בראש חברת ייעוץ כלכלי, "Kelly G. Knight LLC", שמרכזה בלקסינגטון, קנטקי.

ב־22 בפברואר 2019 הודיע נשיא ארצות הברית דונלד טראמפ כי החליט למנות את קרפט לתפקיד שגרירת ארצות הברית באו"ם.

==ביוגרפיה==
קלי קרפט נולדה ב-1962, בתו של הווטרינר ד"ר בובי גילפויל ושרי דייל גילפויל. אביה היה פעיל המפלגה הדמוקרטית, שפעם כיהן כיושב ראש מחוז ברן, של המפלגה הדמוקרטית של קנטקי. היא גדלה בגלאזגו, קנטקי, וסיימה את בית הספר התיכון גלאזגו בשנת 1980. היא סיימה תואר ראשון מאוניברסיטת קנטקי בשנת 1984.

קלי קרפט תוארה כתורמת נדיבה למועמדים פוליטיים.

בשנת 2004, הייתה קרפט תומכת בולטת של ג'ורג' ווקר בוש, אשר מינה אותה כנציגה חלופית לאו"ם בשנת 2007. במסגרת המשלחת, האחריות שלה כללה ייעוץ לשגריר האו"ם בנוגע למדיניות ארצות הברית לגבי אפריקה.

בשנת 2016 תרמו קרפט ובעלה הנוכחי מיליוני דולרים למועמדים רפובליקנים, שהתמודדו במסגרת הבחירות לנשיאות ארצות הברית 2016. לפני שתרמו יותר משני מיליון דולר לקמפיין של דונלד טראמפ, תמכו בני הזוג במרקו רוביו.

קרפט כיהנה בחבר הנאמנים של האלמה מאטר שלה, אוניברסיטת קנטקי, לתקופה המתחילה באוגוסט 2016, אך התפטרה כדי לקבל את תפקיד השגרירה בקנדה כעבור שנה.

ב-15 ביוני 2017, הייתה קרפט מועמדת של הנשיא דונלד טראמפ להיות שגרירת ארצות הברית בקנדה. מינויה אושר על ידי הסנאט של ארצות הברית ב-3 באוגוסט, והיא נכנסה לתפקיד ב-23 באוקטובר.

לאחר שניקי היילי הודיעה על התפטרותה מתפקיד שגריר ארצות הברית באומות המאוחדות, הציע הנשיא טראמפ את התפקיד להת'ר נאוארט, ולאחר שהיא ויתרה על התפקיד, הודיע הנשיא טראמפ בחשבון הטוויטר שלו ב-22 בפברואר 2019, כי החליט למנות את קלי קרפט לתפקיד. היא תחליף את ג'ונתן כהן, שמכהן כשגריר בפועל, בכפוף לאישור הסנאט. ביוני במהלך השימוע בסנאט אמרה: "לא תהיה לישראל חברה טובה ממני באו"ם".

ב-31 ביולי 2019 אושר מינויה בסנאט, והיא נכנסה לתפקיד ב-12 בספטמבר אותה שנה.

== חיים אישיים ==
קרפט נשואה בשלישית. היא נישאה לבעלה הראשון, דוד ס. מורוס, ואחר-כך נישאה לג'דסון נייט. היא נישאה לבעלה השלישי והנוכחי, ג'ו קרפט באפריל 2016. בעלה של קרפט הוא מיליארדר, מנהל בחברת כרייה שהיא יצרנית הפחם השלישית בגודלה במזרח ארצות הברית.

==קישורים חיצוניים==

== הערות שוליים==

קטגוריה:דיפלומטים אמריקאים
קטגוריה:דפים עם תרגומים שלא נסקרו
קטגוריה:נשיאות דונלד טראמפ: אישים
קטגוריה:קנטקי: אישים
קטגוריה:בוגרות אוניברסיטת קנטקי
קטגוריה:בוגרי אוניברסיטת קנטקי
קטגוריה:שגרירות
קטגוריה:שגרירי ארצות הברית באו"ם
קטגוריה:שגרירי ארצות הברית
קטגוריה:שגרירים בקנדה
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
התאגים מהינדוסטאן

התאגים מהינדוסטאן (באנגלית: Thugs of Hindostan) הוא סרט הינדי מסוגת סרטי הפעולה וההרפתקאות משנת 2019 שכתב וביים ויג'אי קרישנה אצ'אריה והופק על ידי אדיטיה צ'ופרה תחת דגלה של חברת Yash Raj Films. כוכבי הקולנוע הבוליוודי אמיטאב באצ'אן, אמיר ח'אן, פאטימה סנא שייח, קטרינה קייף ולויד אואן. בשנת 1795, הסרט עוקב אחר כנופיית תאגים בראשות המורד ח'ודאבקאש עזאד, השואף לגרש מהינדוסטאן (תת היבשת ההודית) את חברת הודו המזרחית הבריטית המתרחבת. המפקד הבריטי ג'ון קלייב שולח את התאגי מאווד, פיראנג'י מאללה, לחדור לכנופיית הפושעים המורדים. 

הסרט הופק בתקציב משוער של 33 מיליון דולר והוא הסרט היקר ביותר בהיסטוריה של בוליווד והסרט ההודי השני היקר ביותר. זהו הסרט הראשון שאמיר ח'אן ובאצ'אן הופיעו יחד כשחקנים ראשיים והיה שיתוף הפעולה השני בין חאן, אצ'ריה וקייף, אחרי Dhoom 3 (2013). צילומי הסרט החלו ב-5 ביוני 2017 במלטה וצילומים נערכו גם בתאילנד ומרנגר. הצילומים נעצרו לזמן קצר בעקבות פציעתו של באצ'אן, ולבסוף הסתיימו במרץ 2018, בראג'סטאן. פסקול הסרט הולחן על ידי אג'אי-אטול, עם מילים שנכתבו על ידי אמיטבה באטאצ'ריה. 

"התאגים מהינדוסטן" יצא לאקרנים בחג הדיוואלי, ב-8 בנובמבר 2018. הסרט קיבל ביקורות שליליות בדרך כלל ממבקרי הקולנוע בהודו, למרות שבחים על הופעותיהם של באצ'אן וח'אן וביקורת על איכות משחקה של אצ'ריה ואיכות התסריט. הסרט רשם את ההכנסות הגבוהות ביותר ביום הראשון להקרנתו וההכנסות הגבוהות ביותר תוך יומיים עבור כל סרט הינדי בהודו, אך מאוחר יותר חווה ירידה משמעותית מסוף השבוע השני. הסרט יצא לאקרנים בסין ב-28 בדצמבר 2018, במהדורה מיוחדת בעריכת אמיר ח'אן שכללה סצנות מורחבות שלא נכללו בגרסה ההודית המקורית. הסרט הרוויח כ-49 מיליון דולר בקופות ברחבי העולם.

== עלילה ==
בשנת 1795, כאשר תת היבשת ההודית הייתה ידועה בשם הינדוסטן, נהרג המלך מירזה סיקאנדר ביי על ידי ג'ון קלייב. תחת ערב-רב של ראג'ות מושחתים, הארץ מנוהלת עתה על ידי חברת הודו המזרחית הבריטית. הניצולים היחידים הם הנסיכה זפירה ביי והמצביא ח'ודאבקאש. הלה מאמץ את זפירה ומלמדה להילחם פנים אל פנים. 

שנים מאוחר יותר, ח'ודאבקאש, הידוע כיום בשם עזאד, מוביל חבורה של תאגים, המתמחים בלוחמה ימית ומהווים מטרד לשלטון חברת הודו המזרחית. סר קלייב, הנחוש לשמור על הסדר, ממנה את אחד מעושי-דברו הילידים, פיראנג'י מאללה, להסתנן אל התאגים. פיראנג'י שואף לחקות את האנגלים ומתלבש כמותם. 

כאשר עזאד ואנשיו חונים אצל רג'ה מקומי כדי לאסוף נשק, פיראנג'י מדווח לחברת הודו המזרחית אודות מקום הימצאם. הבריטים מכתרים את המקום, ועזאד מגלה לפיראנג'י שידע תמיד שהוא בשירות הבריטים, אך רואה שהוא סובל מהתנגשות פנימית ומאמין שהרגש הילידי יגבר. פיראנג'י אכן משתכנע, בוגד בסיר קלייב ומסייע למורדים. עזאד מוסר בידיו את זפירה ומורה לו להימלט.

במפגש הסופי עם הבריטים במבצר נטוש, זפירה הורגת את קלייב. הבריטים נאלצים לסגת כשכנופיה בראשות פיראנג'י באה לעזרת המורדים. עזאד רואה שהאדמה העקרה מניבה פרי, אות בעיניו לכך שפיראנג'י הגשים את יעודו. זפירה מוכתרת כנוואבית ומכריזה שממלכתה סגורה בפני חברת הודו המזרחית.

== שחקנים ודמויות ==

== קישורים חיצוניים ==

== הערות שוליים ==

קטגוריה:סרטי IMAX
קטגוריה:סרטים הודיים
קטגוריה:סרטים שצולמו בתאילנד
קטגוריה:סרטים בהינדי
קטגוריה:סרטי 2018
אליזבת לייל

אליזבת' דין לייל (באנגלית: Elizabeth Dean Lail; נולדה ב-25 במרץ 1992) היא שחקנית אמריקאית. מוכרת בעיקר בשל תפקידיה כנסיכה אנה מארנדל בסדרת הדרמה והפנטזיה "עד עצם היום הזה" וכגווינביר בק בסדרת המסתורין "את".

== ביוגרפיה ==
לייל נולדה במחוז ויליאמסון, טקסס, הצעירה מבין שתי בנותיהם של קיי לורין (לבית סורט) ודין פרנקלין לייל. היא גדלה בעיר אשבורו , קרוליינה הצפונית. בחודש מאי 2014 סיימה את לימודיה עם תואר ראשון בבית הספר לאמנויות של אוניברסיטת צפון קרולינה (UNCSA) בווינסטון סיילם.

== קריירה ==
בשנת 2014 עברה לניו יורק כדי לקדם את קריירה המשחק שלה, ולאחר ששיחקה במספר סרטי סטודנטים התקבלה לתפקיד אנה מארנדל בעונתה הרביעית של סדרת הדרמה והפנטזיה "עד עצם היום הזה" ברשת ABC.

בשנת 2016 לוהקה לתפקיד הראשי בסדרת האימה "Dead Of Summer" ברשת Freeform לצדה של אליזבת מיטשל, בתפקיד איימי יוז, מדריכה במחנה. 

ב-2017 שיחקה בפרק מתוך עונה 4 של הסדרה "הרשימה השחורה" ברשת NBC, וב-2018 התארחה בפרק מתוך העונה ה-2 של הסדרה "הטובות לקרב" ברשת CBS All Access. 

בשנת 2018 לוהקה לתפקיד הנשי הראשי של גווינבר בק בסדרת המתח "You" של רשתות Lifetime ונטפליקס. לייל הייתה מועמדת לפרס סאטורן בקטגוריית "השחקנית הטובה ביותר בהפקה של שירות הזרמת תוכן" על תפקידה בסדרה. 

בשנת 2019 שיחקה את התפקיד הראשי בסרט האימה העל-טבעי "אפליקציה סוף", לצדו של השחקן פיטר פצ'ינלי. בשנת 2020 לוהקה לייל לתפקיד לולה מורגן בסדרה "אחת שיודעת" ברשת HBO Max, שמבוססת על סדרת ספרים באותו השם מאת ססילי פון זיאגסר ומהווה המשך לאירועי "אחת שיודעת", ששודרה לראשונה בשנת 2007.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2018
|Unintended
|ליאה
|
|-
|2019
|אפליקציה סוף
|קווין האריס
|
|-
|2022
|פעמיים ריטה
|מאק
|
|-
| rowspan="2" |2023
|חמישה לילות אצל פרדי
|ונסה
|
|-
|Gonzo Girl
|דיבאני 
|
|}

=== טלוויזיה ===
{| class="wikitable"
|-
! שנה
! סדרה !! תפקיד 
!הערות
|-
| 2014
| עד עצם היום הזה || אנה / ג'ואן 
|תפקיד חוזר (עונה 4); 10 פרקים
|-
| 2016
|Dead of Summer || איימי יוז 
|תפקיד ראשי; 10 פרקים
|-
| 2017
| הרשימה השחורה || נטלי לוקה 
|פרק: "Natalie Luca"
|-
| 2018
| הטובות לקרב || אמלי צ'ייפין 
|פרק: "Day 478"
|-
| 2018–2019
|את|| גוונביר בק 
|תפקיד ראשי (עונה 1)
תפקיד אורח (עונה 2); 11 פרקים
|-
| rowspan="2" |2021–הווה
|פשוט ג'ו
|ג'ני בנקס
|תפקיד ראשי; 10 פרקים
|-
|אחת שיודעת
|לולה מורגן
|תפקיד ראשי; 12 פרקים
|-
|2024
|אלזבת'
|קווין פאוורס
|פרק: "Artificial Genius"
|}

== קישורים חיצוניים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרי בית הספר לאמנויות של אוניברסיטת קרוליינה הצפונית
קטגוריה:בוגרות בית הספר לאמנויות של אוניברסיטת קרוליינה הצפונית
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
L'italiano

"Lasciatemi Cantare" (בעברית: "תנו לי לשיר") מוכר בשם "L'italiano" (בעברית: "האיטלקי") הוא סינגל בביצוע של טוטו קוטוניו, אשר התפרסם לאחר זכייתו במקום ה-5 בפסטיבל סן רמו ב-1983.

== היסטוריה ==
השיר נכתב והולחן ב-1981 על ידי כריסטיאנו מינלונו, והוצע לזמר והשחקן אדריאנו צ'לנטנו, אך זה סירב. ב-1982, לאחר זכייתה של נבחרת איטליה בכדורגל במונדיאל 1982, הציע מינלונו לקוטוניו לבצע את השיר כשיר החגיגות, אך גם האחרון סירב. ב-2006 טען מינלונו כי השיר הוא עממי ולא קשור לנבחרת או לזכייתה.

לאחר שקוטוניו לא הופיע בפסטיבל סן רמו בשנים 1980–1982 הוא הסכים לבצע את השיר במסגרת הפסטיבל של 1983. במהלך הפסטיבל, שובץ השיר ביומו השני ב-4 בפברואר כאשר קוטוניו נבחר להיות השיר ה-17 שבוצע באותו הערב, מתוך 18 שירים אשר נבחרו להופיע, בסיום הערב נבחר השיר במקום השני, והעפיל לשלב השני בו הופיע אל מול 7 זמרים נוספים, ובסופו של דבר העפיל לגמר התחרות. למרות הפופולריות שבה השיר זכה בקרב הקהל, הוא סיים במקום החמישי מתוך ששת השירים שהעפילו לגמר, אף על פי שזכה ב-548,085 קולות מן הקהל. השיר הזוכה, על פי החלטת השופטים, היה "Sarà quel che sarà". בסופו של דבר, נבחר "L'italiano" ל"חביב הקהל". לאחר הפסטיבל נמכר הסינגל כתקליט, ובאותה שנה היה במקום ה-18 ברשימת התקליטים הנמכרים ביותר באיטליה ברדיו זכה השיר לפופולריות, ודורג במקום הראשון במצעדים באיטליה, בשווייץ ובצרפת, בגרמניה דורג השיר במקום ה-26.

בשנות ה-80 וה-90, זכה השיר להצלחה גדולה באיטליה ומחוצה לה, כאשר בוצעו מספר רב של גרסאות כיסוי ותרגומים לשפות זרות. בין היתר, גרסה עברית של השיר שכתבה שמרית אור בשם "אני חוזר הביתה" בוצעה על ידי דורון מזר ולאחר מכן על ידי השחקן גסאן עבאס בסדרה "המסעדה הגדולה" בפרק "המעריצות". גרסה בערבית בוצעה על ידי עבאס, ובפינית על ידי קרי טאפיו. גרסה נוספת בוצעה על ידי אמיר ח'אן כפסקול לסרט ההודי הרשומות ועל ידי סרחיו דלמה בספרדית וב-2012 הוציא ההרכב הצרפתי "The Gypsy Queens" גרסה באיטלקית.

ב-2006 ביצע קוטוניו גרסה מחודשת לשיר לאחר זכייתה של נבחרת איטליה במונדיאל 2006, דבר אשר החזיר את השיר למצעדים באיטליה. בנוסף זכה השיר להצלחה ביוטיוב, וזכה לעשרות מיליוני צפיות

==קישורים חיצוניים==

== הערות שוליים ==

קטגוריה:שירי 1983
קטגוריה:סינגלים מ-1983
קטגוריה:שירי פסטיבל סן רמו 1983
קטגוריה:שירים באיטלקית
קטגוריה:סינגלים שהגיעו למקום הראשון בפורטוגל
קארה (שבט)

עיירה של שבט הקארה
נערה משבט הקארה
נשים משבט הקארה וברקע בקתות המגורים
קארה או קארו הוא שבט בדרום אתיופיה ליד נהר האומו. השבט מתגורר בגדה המזרחית של נהר האומו. מספר בני השבט מוערך בכ-1,000-1,500 אנשים.
סימן ההיכר שלהם הוא מסמר מתכת גדול הנעוץ בשפה התחתונה. לפעמים הם נועצים מסמרים גם בסנטר, באוזניים ובאזורים אחרים בפנים.
בני השבט חיים בבקתות קש וצובעים את גופם בחומר לבן אדמדם. הם ידועים בחוסר סובלנותם במיוחד כלפי זרים המבקרים באזור.

==מינגי==

בני שבט הקארה נהגו לרצוח תינוקות וילדים שלהם בגלל אמונה שהם מקוללים. האמונה הזו נקראת מינגי. בשנת 2012 הופסק רצח הילדים והתינוקות בזכותו של בן השבט ללה לבוקו.

==שפה==
השפה של בני שבט הקארה שייכת לשפות הדרום-אומוהוטיות היא דומה לשפתם של בני שבט ההאמר.

==ראו גם==
* האמר (קבוצה אתנית)
* מינגי

== קישורים חיצוניים ==

<div class="mw-content-ltr">
* [https://www.survivalinternational.org/tribes/omovalley/ The Omo Valley tribes] Survival International
* [https://www.survivalinternational.org/tribes/omovalley/ Language: Karo (Ethiopia)] Glottolog
</div>
* [https://ethiopia.co.il/פעילויות-באתיופיה/שבטים-באתיופיה/ שבטים באתיופיה], אתיופיה
* [https://my-trip.co.il/שבטים-באתיופיה// שבטים באתיופיה], MyTrip

== הערות שוליים ==

קטגוריה:אתיופיה: קבוצות אתניות
קטגוריה:עמי אפריקה
רצח מלך פורטוגל ויורשו ב-1908

רצח מלך פורטוגל ויורשו ב-1908
באירוע רצח מלך פורטוגל ויורשו שבוצע ב-1 בפברואר 1908 נרצח מלך פורטוגל קרלוש הראשון בן ה-44 ונסיך הכתר לואיש פיליפה בן ה-20 על ידי מתנקשים רפובליקנים אשר לא היו מרוצים מהמדיניות של המלך ומהמצב הכללי בפורטוגל.

== ההתנקשות ==
ב-1 בפברואר 1908 חזרה משפחת המלוכה לליסבון מחופשה בארמון וילה ויסוסה שבמרכז פורטוגל. לאחר שחצו את נהר הטאגו באמצעות ספינת קיטור, הם נסעו בכירכרה פתוחה לעבר הארמון בליסבון. על פי הנוהג הרגיל הייתה המרכבה מלווה באנשי המשמר המלכותי, אשר היו חמושים וקצין פרשים רכוב. כאשר הכירכרה המלכותית חצתה את כיכר Terreiro do Paço, החלו שני המתנקשים אלפרדו קוסטה ומנואל בויסה לירות לעבר משפחת המלוכה. בויסה, שהיה בעבר צלף בצבא, ירה באמצעות רובה קרבין, שהוסתר מתחת למעיל שלבש, ממרחק של כ-8 מטרים. הירייה פגעה בצווארו של קרלוס הראשון והוא מת באופן מיידי. המתנקש השני קפץ על מדרגת הכירכרה, וירה גם הוא על גופתו של המלך. המלכה אמליה שלא נפגעה, ניסתה להגן על ילדיה, תוך שהיא צורחת בקול רם, והודפת את המתנקש באמצעות זר פרחים.

בעקבות כן, הפנו המתנקשים את תשומת לבם אל נסיך הכתר לואיש פיליפה אשר עמד לירות על התוקפים באמצעות אקדח מוסתר, אך הם הספיקו גם לירות בו ופגעו בחזהו. הנסיך הצליח לירות ארבע יריות לעבר התוקף אשר נפל מן הכירכרה. עם זאת, כאשר לואיש פיליפה נעמד, הוא הפך גלוי יותר לתוקף שהחזיק ברובה הקרבין אשר פגע בראשו וגרם בעקבות כך למותו המיידי. הנסיך מנואל נפצע בזרועו. בויסה הספיק לירות עוד שתי יריות, ופצע קצין וחייל שהתקרבו אליו. שני המתנקשים נרצחו על ידי אנשי המשמר המלכותי שגם הרגו בהמולה עובר אורח חף מפשע.

== אחרית דבר ==
כמה ימים לאחר ההתנקשות הוכתר הנסיך מנואל כמלך פורטוגל. ההתנקשות גרמה לזעזוע גדול בפורטוגל ובשאר אירופה. עם זאת, לאחר הפיגוע הפכה המפלגה הרפובליקנית לפופולרית מאוד, וב-5 באוקטובר 1910 הצליחה המפלגה לבצע הפיכה רחבת היקף, שגרמה להחלפת המונרכיה ברפובליקה. המלך הצעיר מנואל השני, אשר נפצע בהתנקשות אך שרד, נמלט לבריטניה במהלך ההפיכה של 1910.

==קישורים חיצוניים==

קטגוריה:1908
קטגוריה:רציחות פוליטיות
מרצדס-בנץ L3000

מרצדס-בנץ L3000 (בגרמנית: Mercedes-Benz L3000) היא משאית מתוצרת מרצדס-בנץ (באמצעות "Daimler-Benz" ) אשר יוצרה בתקופת מלחמת העולם השנייה לטובת המאמץ המלחמתי של גרמניה הנאצית, בין השנים 1938–1944.

חלק ניכר מהמשאיות יוצרו עבור קורפוס אפריקה שהיה קורפוס שריון של הוורמאכט, שלחם בזירת צפון אפריקה במלחמת העולם השנייה, כולל משאיות בתצורת אמבולנסים צבאיים. 

סך הכל יוצרו 33,265 יחידות.

==דגמים==
* "L3000" - יוצרו 12,840 יחידות בין השנים 1938-1939.
* "L3000A" - יוצרו 18,356 יחידות בין השנים 1939-1944.
* "L3000S" - יוצרו 2,069 יחידות בין השנים 1940-1942.

=="מרצדס-בנץ L3000"==
* מנוע דיזל.
* מנוע קירור מים.
* הנעה 4x2.
* הנעה 4x4 (דגם "L 3000 A").
* קיבולת מכל דלק - 90 ליטר סולר.
* בין השנים 1938-1943 יוצרו 27,700 יחידות.

==גלריה==
<gallery mode="packed" heights="130">
קובץ:Bundesarchiv Bild 101I-244-2311-03, Rückzug nach Ungarn, Transport.jpg |"מרצדס-בנץ L3000" (צולם בהונגריה, שנת 1944)
קובץ:Bundesarchiv Bild 101I-304-0634-11A, Italien, Fallschirmjäger.jpg |"מרצדס-בנץ L3000" עם פאלשירמייגר, (צולם באיטליה שנת 1944) 
</gallery>

<gallery mode="packed" heights="130">
קובץ:Mercedes-Benz L3000S -01.jpg |"מרצדס-בנץ L3000" 
קובץ:Mercedes-Benz L3000S -02.jpg |"מרצדס-בנץ L3000" 
</gallery>

==ראו גם==
* מרצדס-בנץ

== קישורים חיצוניים ==

==הערות שוליים==

קטגוריה:משאיות
קטגוריה:אמבולנסים
קטגוריה:דגמי מכוניות שהושקו ב-1938
L3000
קטגוריה:כלי רכב גרמניים
קטגוריה:אמצעי לחימה גרמניים במלחמת העולם השנייה
שירלי קאולי

שירלי קאולי-ברי (באנגלית: Shirley Cawley-Berry; נולדה ב-26 באפריל 1932) היא אתלטית עבר בריטית, זוכת מדליית ארד אולימפית (הלסינקי 1952) בקפיצה לרוחק.

==ביוגרפיה==
קאולי נולדה וגדלה בקרוידון, לונדון רבתי, ופעילה במועדון הספורט המקומי.<ref></ref>

===1952===
באליפות אנגליה שנערכה בשנת 1952 זכתה קאולי במדליית זהב בקפיצה לרוחק בתוצאה של 5.61 מטר.

באולימפיאדת הלסינקי (1952) זכתה קולי במדליית ארד בקפיצה לרוחק, לאחר שקפצה כבר בקפיצתה הראשונה תוצאה של 5.92 מטר, אחרי איווט ויליאמס מניו זילנד שקבעה שיא אולימפי חדש של 6.24 מטר ואלכסנדרה צ'ודינה מברית המועצות (6.14 מטר).

===1954===
בתחרות שנערכה בלונדון ב-2 באוגוסט 1954 קבעה קאולי בקפיצה לרוחק תוצאה של 5.82 מטר, שלושה שבועות לאחר מכן, באליפות אירופה שנערכה בברן, שווייץ היא סיימה במקום שביעי בקפיצה לרוחק בתוצאה של 5.73 מטר.

===1955===
בתחרות שנערכה בשנת 1955 קבעה קאולי בקפיצה לרוחק תוצאה של 5.89 מטר.

== שיאים אישיים ==
* קפיצה לרוחק: 5.92 מטר (1952)

==קישורים חיצוניים==

==הערות שוליים==

קטגוריה:קופצות לרוחק
קטגוריה:קופצים לרוחק בריטים
קטגוריה:אתלטיות באולימפיאדת הלסינקי (1952)
קטגוריה:זוכות מדליית ארד אולימפית בריטיות: אתלטיקה
קטגוריה:בריטיות שנולדו ב-1932
קטגוריה:בריטים שנולדו ב-1932
אנדרה רמאליו

אנדרה רמאליו סילבה (בפורטוגזית: André Ramalho Silva, נולד ב-16 בפברואר 1992) הוא כדורגלן ברזילאי המשחק בעמדת הבלם בפ.ס.וו. איינדהובן.

==קריירת מועדונים==

רמאליו ערך את הופעת הבכורה שלו בליגה האוסטרית ב-20 ביולי 2013 במשחק נגד וינר נוישטאדט. שבוע לאחר מכן, הוא כבש את שער הבכורה שלו במדי רד בול זלצבורג בניצחון 1–5 על אוסטריה וינה. את שערו השני כבש ב-10 באוגוסט במשחק נגד גרודיג.

ב-1 ביולי 2015, רמאליו עבר לבאייר לברקוזן מהבונדסליגה.

לאחר תקופה של שלוש שנים בליגה הגרמנית כולל תקופת השאלה במיינץ 05, רמאליו חזר לשורות רד בול זלצבורג בקיץ של שנת 2018.

ב-3 במאי 2018, הוא שיחק במשחק הגומלין במסגרת חצי הגמר של הליגה האירופית נגד אולימפיק מרסיי, שבסופו זלצבורג ניצחה 1–2, אך אינה עלתה לגמר עקב ניצחון 0–2 של מרסיי במשחק הראשון.

ב-25 במאי 2021 חתם בפ.ס.וו. איינדהובן ההולנדית.

==תארים==
;רד בול זלצבורג
* אליפות אוסטריה (4): 2013/14, 2014/15, 2019/20, 2020/21
* הגביע האוסטרי (4): 2013/14, 2019/20, 2019/20, 2020/21
פ.ס.וו. איינדהובן

* מגן יוהאן קרויף (3): 2021, 2022, 2023
* הגביע ההולנדי: 2021/2022

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני באייר לברקוזן
קטגוריה:כדורגלני מיינץ 05
קטגוריה:כדורגלני פ.ס.וו. איינדהובן
קטגוריה:ספורטאים זרים באוסטריה
קטגוריה:ספורטאים ברזילאים בגרמניה
קטגוריה:ספורטאים ברזילאים בהולנד
קטגוריה:ברזילאים שנולדו ב-1992
שילה שרווד

שילה הילרי פרקין-שרווד (באנגלית: Sheila Hilary Parkin-Sherwood; נולדה ב-22 באוקטובר 1945) היא אתלטית עבר בריטית, סגנית אלופה אולימפית (מקסיקו סיטי 1968) ואלופת משחקי חבר העמים הבריטי (אדינבורו 1970) בקפיצה לרוחק.

==ביוגרפיה==
שרווד נולדה וגדלה בשפילד, אנגליה בשם שילה הילרי פרקין.

===1962===
באליפות אירופה שנערכה בבלגרד, יוגוסלביה ב-15 בספטמבר היא סיימה במקום 12 בקפיצה לרוחק בתוצאה של 5.78 מטר, בשלב המוקדמות היא קבעה תוצאה של 6.15 ועלהת מהמקום השישי. במשחקי חבר העמים הבריטי שנערכו בפרת', אוסטרליה בסוף נובמבר 1962 היא סיימה במקום חמישי בקפיצה לרוחק בתוצאה של 5.87 מטר.

===1964===
באולימפיאדת טוקיו (1964) סיימה שרווד במקום 13 בקפיצה לרוחק בתוצאה של 6.04 מטר.

===1966===
במשחקי חבר העמים הבריטי שנערכו בקינגסטון, ג'מייקה בתחילת אוגוסט 1966 זכתה שרווד במדליית כסף בקפיצה לרוחק בתוצאה של 6.30 מטר, אחרי מרי ראנד בת ארצה (6.36 מטר). חודש לאחר מכן, באליפות אירופה שנערכה בבודפשט, הונגריה ב-3 בספטמבר היא סיימה במקום שביעי בקפיצה לרוחק בתוצאה של 6.30 מטר.

===1968===
====סגנית אלופה אולימפית====
באולימפיאדת מקסיקו סיטי (1968) זכתה שרווד במדליית כסף בקפיצה לרוחק בתוצאה של 6.68 מטר, אחרי ויוריקה ויסקופולאנו מרומניה שקבעה שיא עולם חדש של 6.82 מטר, שיפור לשיא העולם בן ה-4 שנים של מרי ראנד (6.76 מטר) ולפני טטיאנה טלישבה מברית המועצות (6.66 מטר).

===1969===
באליפות אירופה שנערכה באתונה, יוון בשנת 1969 סיימה שרווד במקום עשירי בקפיצה לרוחק בתוצאה של 6.15 מטר.

===1970===
במשחקי חבר העמים הבריטי שנערכו באדינבורו, סקוטלנד ביולי 1970 זכתה שרווד במדליית זהב בקפיצה לרוחק בתוצאה של 6.73 מטר, 9 ס"מ משיא העולם.

===1971===
באליפות אירופה שנערכה בהלסינקי, פינלנד בשנת 1971 סיימה שרווד במקום רביעי בקפיצה לרוחק בתוצאה של 6.62 מטר.

===1972===
באולימפיאדת מינכן (1972) סיימה שרווד במקום תשיעי בקפיצה לרוחק בתוצאה של 6.41 מטר

===1974===
במשחקי חבר העמים הבריטי שנערכו בקרייסטצ'רץ', ניו זילנד 1974 סיימה שרווד במקום שביעי בקפיצה לרוחק בתוצאה של 6.21 מטר.

== חיים אישיים ==
שרווד נישאה לג'ון שרווד, זוכה מדליית ארד אולימפית (מקסיקו סיטי 1968) וסגן-אלוף אירופה (אתונה 1969) בריצת 400 מטר משוכות. בנם, דייוויד שרווד שחקן טניס בעבר ומאמן טניס בהווה, ניצח במשחק היחיד ששיחק בגביע דייוויס ביחד עם אנדי מארי את הצמד הישראלי אנדי רם ויוני ארליך שזורג באותה העת במקום 4 בעולם בשנת 2005.

== שיאים אישיים ==
* קפיצה לרוחק: 6.73 מטר (1970)

==קישורים חיצוניים==

* [http://www.gbrathletics.com/bc/waaa.htm אלופות בריטניה באתלטיקה] 

קטגוריה:קופצות לרוחק
קטגוריה:קופצים לרוחק בריטים
קטגוריה:אתלטיות באולימפיאדת טוקיו (1964)
קטגוריה:אתלטיות באולימפיאדת מקסיקו סיטי (1968)
קטגוריה:אתלטיות באולימפיאדת מינכן (1972)
קטגוריה:זוכות מדליית כסף אולימפית בריטיות: אתלטיקה
קטגוריה:בריטיות שנולדו ב-1945
קטגוריה:בריטים שנולדו ב-1945
הילווי רומבין

הילווי רומבין (בשוודית: Hillevi Rombin; 14 בספטמבר 1933 – 19 ביוני 1996) הייתה דוגמנית עבר ושחקנית שוודית, מיס שוודיה ומיס תבל לשנת 1955.

==ביוגרפיה==
רומבין נולדה באופסלה, בצעירותה הייתה אתלטית מצטיינת בהתעמלות ובסקי והתחרתה בתחרויות של קרב עשר.

היא השתתפה בתחרות מיס שוודיה 1955 ונבחרה למקום הראשון, בעקבות כך נהייתה לנציגה השוודית במיס תבל 1955 בארצות הברית, גם בתחרות זו לקחה את המקום הראשון והוכתרה כמיס תבל השוודית הראשונה.

לאחר הזכייה קיבלה חוזה עם חברת ההפקות סרטי יוניברסל ועזבה את מולדתה לטובת הוליווד, היא למדה משחק ביחד עם קלינט איסטווד וברברה עדן.

בשנת 1956 הופיעה בסרט "סיפורו של בני גודמן", סרט ביוגרפי אודות הנגן בני גודמן.

ב-1957 שיחקה דיילת אוויר בסרט "איסטנבול" לצד ארול פלין.

במהלך נסיעותיה כמיס תבל היא פגשה את בעלה לעתיד, יורש עשיר למשפחת מלונאים ויועץ פוליטי של הסנאטור ג'וזף מקארתי, לזוג נולדו שישה ילדים, היא עזבה את קריירת המשחק על מנת להתמקד במשפחתה ובגידול ילדיה.

ב-19 ביוני 1996, בהיותה בת 62, נהרגה יחד עם בעלה ואחד מילדיהם בהתרסקות מטוס כתוצאה מכשל במנוע, זמן קצר לאחר ההמראה. היא הייתה זוכת מיס תבל הראשונה שנפטרה.

==קישורים חיצוניים==

*

*
* 

==הערות שוליים==

קטגוריה:זוכות מיס תבל
קטגוריה:זוכות מיס שוודיה
קטגוריה:משתתפות בתחרות מיס תבל 1955
קטגוריה:הרוגי תאונות אוויריות
קטגוריה:ילידות 1933
קטגוריה:נפטרות ב-1996
קטגוריה:שוודים שנפטרו ב-1996
ישמעאלים

ישמעאלים הם עם של סוחרים-נוודים מבני ישמעאל המוזכר בתנ"ך, בדרך כלל כאויבים לעם ישראל. אין אזכור של הישמעאלים במקורות חוץ-מקראיים קדומים.

==מנהגיהם==
הישמעאלים מתוארים כעונדים נזמי זהב החיים בשיירות כנוודים עם גמלים הנושאים את סחורותיהם. בתהילים פרק פ"ג, פסוק ז' נזכרים הישמעאלים כדרי אוהלים.

==נחלת הישמעאלים==
עם אזכורם הראשון כעם בספר בראשית, הישמעאלים מוזכרים כמי שמגיעים לארץ ישראל ממזרח לה, מן הגלעד שבצפון מערב עבר הירדן, אולם ישמעאל גורש למדבר של כנען שהוא הנגב ומשם לא ברורה נדידתו אך צאצאיו מוכרים כעמים וממלכות שישבו בימי האלף הראשון לפנה"ס בחצי האי ערב, כמו קדר.

גם המדיינים שישבו בצפון מערב חצי האי ערב ושמקורם לפי המקרא בקטורה, אשת אברהם השלישית, מזוהים עם הישמעאלים בספר שופטים, ושם מופיע מנהגם של הישמעאלים לענוד נזמי זהב.

==היסטוריה==
ישמעאל ואמו, הגר, גורשו אל המדבר (ככל הנראה אל הנגב) לאור בקשתה של שרה. לאחר מכן הישמעאלים כעם מוזכרים לראשונה בבראשית פרק לז', פסוק כה' כאשר שיירה של סוחרים מתוכם שהגיעה מהגלעד חצתה את ארץ ישראל עם גמליהם לעבר מצרים העתיקה. בני יעקב שהיו בעמק דותן הבחינו בשיירה והחליטו למכור להם את אחיהם השנוא, יוסף, לעבד תמורת עשרים כסף ואלה לקחו אותו למצרים שם יעלה בהמשך לגדולה.

בספר שופטים פרק ח', פסוק כד' נזכרים שוב הישמעאלים בתור תיאור לשלילה, גדעון השופט שואל מבנות ובני ישראל את נזמיהם, שנלקחו כשלל מהמדיינים הנמלטים, שמשקלם נאמד ב-1700 זהב ומכין מהם אפוד שאותו הוא מציב בעירו, עפרה, בטרם יצא להביס סופית את המדיינים שלחמו כנגד שבטי ישראל ומשיג שקט שנמשך 40 שנה. האפוד נוצר ככמצבת זיכרון לניצחון אולם אנשים החלו לעבוד אותו כפולחן פגאני.

בספר שמואל וכן גם בחזרה על דבריו בספר דברי הימים מוזכר אדם בשם יתר הישמעאלי שהיה נשוי לאביגיל בת ישי, אחותו של דוד המלך.

בספר תהילים פרק פ"ג, פסוק ז' נזכרים הישמעאלים (כיושבי אוהלים כמו האדומים) כאחד מאויבי עם ישראל אשר אלוהים ימצה עמם את הדין על רצונם לפגוע בעם ישראל ולהשמידו.

==בספרות היהודית הפוסט-מקראית==
בספר יהודית, המתוארך ל, החלה מסורת של זיהוי הערבים שחיים בקצה היבשת כאל צאצאי הישמעאלים כ"עם היושב בקצה המדבר".

בספר היובלים, המתוארך ל, קיימת התייחסות ישירה למוצא הערבים והישמעאלים מישמעאל בן-אברהם. בפרק כ’, העוסק בצוואת אברהם, מצוין:

יוסף בן מתתיהו מזהה בספרו, "קדמוניות היהודים", את צאצאי הישמעאלים בזמנו עם הנבטים, ומייחס את מנהג ברית המילה בגיל 13 שהתקיים בקרבם לפסוקים המקראיים שמתארים את ברית המילה שעבר ישמעאל באותו הגיל.

==הישמעאלים במסורת חז"ל==

לפי מסורת התלמוד הבבלי, יש לזהות את אביגיל בת ישי עם אביגיל בת נחש, דמות מקראית נוספת; ואת בעלה יתר הישמעאלי יש לזהות עם בעלה של אביגיל בת נחש, יתרא הישראלי. לפי מסורת שנמסרה בתלמוד הירושלמי בשם רבי שמואל בר נחמן, היה יתר ישמעאלי שהתגייר בבית דינו של ישי, והאחרון בחר בו כחתן לבתו אביגיל לאור היכרותו עמו.

==הישמעאלים באסלאם==
על פי הקוראן מוחמד ובני עמו הם מצאצאי אברהם וישמעאל, ייתכן שמקור הדברים בהתוודעותו של מוחמד לסיפורים ולמסורות של היהודים והנוצרים שבאו במגע עם שבטו, ובעקבות זאת הערבים המוסלמים מזהים את אביהם הקדום עם ישמעאל.

==ראו גם==
* [http://kodesh.snunit.k12.il/cgi-bin/kodesh/search_adv.pl כל אזכורי המילה "ישמעאלים" במקורות היהודיים] באתר "סנונית"
* [http://kodesh.snunit.k12.il/cgi-bin/kodesh/search_adv.pl כל אזכורי המילה "ישמעאלי" במקורות היהודיים] באתר "סנונית"

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:עמים הנזכרים בתנ"ך
קטגוריה:עמים שמוצאם מאברהם
תעוזה

תעוזה (או חוסר מורא) היא ההפך מפחד. להיות נועז מעיד על נכונות לבצע מעשים הכרוכים בסכנה למרות ההפסדים האפשריים.<ref>St. Thomas Aquinas, Richard J. Regan The Cardinal Virtues - 2005 Page 116 "Is boldness a sin? Boldness is an emotion. But emotion sometimes is moderated by reason and sometimes lacks the measure of reason, whether by excess or deficiency, and emotion is sinful in this respect. "</ref>

בהקשר של יחסים חברתיים, אדם נועז עשוי להיות מוכן להסתכן בתחושות קשות כדוגמת בושה או בדחייה במצבים חברתיים, או לכופף את כללי ההתנהגות או הנימוסים המקובלים בחברה לצורך מטרה מסוימת. אדם עם רמות תעוזה גבוהות יכול לבקש כסף באגרסיביות, או לדחוף מישהו בהתמדה למלא בקשה.

המילה "נועז" יכולה לשמש גם כמילה נרדפת ל"חוצפה"; לדוגמה, ילד עלול להיענש על היותו "נועז" משום שהוא מתנהג בחוסר כבוד כלפי מבוגר או על ידי התנהגות לא נאותה.

== אטימולוגיה ==
המילה תעוזה היא חידוש לשוני של עדיה חורון, מהשורש המקראי והאוגריתי ע־ז־ז.<ref></ref><ref name=":0"></ref><ref></ref> היא חודשה במשמעות המצומצמת של תעוזה במסגרת שחרור המולדת, אך נפוצה במשמעות הרחבה יותר המוכרת בימינו.<ref name=":0"></ref>

== האמיגדלה ==
באחד ממחקריו של אנטוניו דמסיו, מתארת S.M, אישה עם נזק חמור באמיגדלה, כיצד פגישה אקראית בפארק כמעט הובילה למותה:<ref></ref>

האמיגדלה מקושרת עם תגובות רגשיות למצבי סכנה (בעיקר פחד ותוקפנות). היא משתתפת בתגובות התנהגותיות, אוטונומיות והורמונליות על גירויים רגשיים. תגובת הילחם או ברח משויכת לאמיגדלה.

האמיגדלה מעורבת בזיהוי פחד אצל האחר. מבחינה אבולוציונית, לזיהוי זה יש ערך הישרדותי, מכיוון שפחד של האחר עשוי להצביע על סכנה. כדי לשרוד, האייל, למשל, חייב להיות מסוגל לזהות סכנה, כגון טורף מתקרב. יכולת זו, המפעילה את מנגנון "הילחם או ברח", מחייבת בראש ובראשונה זיהוי סימני התנהגות מסוכנים אצל האחר. ברם, לא תמיד האייל המסוים רואה את הטורף בעצמו. משום כך הוא נזקק לזהות הבעות פחד אצל חבריו הסמוכים לו, שכן פחד של אייל אחד מסמל זיהוי סכנה בטווח המחיה. מחקרים רבים מעגנים את תפקידה של האמיגדלה בזיהוי סכנה מתוך מגוון גירויים, במיוחד גירויים חזותיים, כגון הבעות-פנים. נמצא שאנשים עם נזק באמיגדלה מתקשים לעבד רגשות המומחשים באמצעות הבעות-פנים, במיוחד הבעות המשקפות פחד או עצב.

== ראו גם ==
* פסיכופתיה
* ביישנות
* חיפוש אחר ריגושים

==קישורים חיצוניים==

== הערות שוליים ==

קטגוריה:רגשות
הר פיילוט (קולומביה הבריטית)

הר פיילוט (באנגלית: Pilot Mountain) הוא הר הממוקם 17 קילומטרים צפונית מערבית לעיר פרינס ג'ורג', בהרי הרמה המרכזית של פרובינציית קולומביה הבריטית שבקנדה. 

גובהו של ההר 995 מטרים מעל פני הים; והוא מתנשא לגובה של 230 מטרים מעל סביבתו. 

בראש ההר ממוקם מגדל תקשורת ותעבורת רדיו וטלוויזיה עבור ערוץ 2 של CKPG-TV. 

בראש ההר ממוקמת תחנת תצפית למניעת שריפות. תחנה זו נפגעת מעת לעת על ידי ונדליזם.

== לקריאה נוספת ==
<div class="mw-content-ltr">• Mike Nash, [https://books.google.co.il/books?id=d4ta9FmYgZsC&pg=PA38&lpg=PA38&dq=%22Pilot+Mountain%22+%22British+Columbia%22+-Sky&source=bl&ots=_MyLJiZkfb&sig=ACfU3U2bD0SF6ALwpBMGSAi4z-Z-8k1PVg&hl=en&sa=X&ved=2ahUKEwjn1b7dqtLgAhWE3eAKHRyMBs04HhDoATADegQIBxAB#v=onepage&q=%22Pilot%20Mountain%22%20%22British%20Columbia%22%20-Sky&f=false Exploring Prince George: A Guide to North Central B. C. Outdoors], PP 38 - 39</div>

== קישורים חיצוניים ==
* [https://bivouac.com//MtnPg.asp?MtnId=11502 הר פיילוט] באתר "אנציקלופדיית ההרים הקנדית"
* [https://mapcarta.com/24555214 מפת אזור הר פיילוט]
* [https://www.yr.no/place/Canada/British_Columbia/Pilot_Mountain/ תחזית מזג אוויר עדכנית עבור הר פיילוט]
** [https://www.yr.no/place/Canada/British_Columbia/Pilot_Mountain/statistics.html סטטיסטיקות מזג אוויר עבור הר פיילוט]
** [https://www.mountain-forecast.com/peaks/Pilot-Mountain-British-Columbia/forecasts/995 תחזית מזג אוויר עדכנית ארוכת טווח עבור הר פיילוט (לפי גבהים)]

== הערות שוליים ==

פיילוט
פיילוט
כף ברקס

כֵּף בֶּרְקְס (באנגלית: Cape Burks) הוא כף סלעי בולט, לחוף ארץ מרי בירד שבמערב אנטארקטיקה. 

הכף יוצא מהקצה הצפון מערבי של רמת מקדונלד, ומהווה את הקצה המזרחי של הכניסה למפרץ הל.

== היסטוריה ==
=== גילוי הכף ===
הכף התגלה לראשונה ומופה על ידי אניית צי ארצות הברית גליישר ב-31 בינואר 1962. 

=== מקור השם ===
הכף נקרא על שם סרן ארנסט ברקס (Ernest Burks) מחיל הים האמריקני, טייס מסוק בכיר על האנייה גליישר והאדם הראשון שצעד על הכף. 

=== תחנת רוסקאיה ===
ברית המועצות הקימה על הכף בשנת 1980 את תחנת המחקר רוסקאיה. התחנה נסגרה בשנת 1990.

== לקריאה נוספת ==
<div class="mw-content-ltr">• Ute Christina Herzfeld, [https://books.google.co.il/books?id=fIrcBQAAQBAJ&pg=PA192&lpg=PA192&dq=%22Cape+Burks%22&source=bl&ots=TT4zKe3Lbn&sig=ACfU3U3_sskhsERtJZotZiNneLxArEoKCw&hl=en&sa=X&ved=2ahUKEwjLssD1rtLgAhUuwcQBHWoDAAs4ChDoATAAegQIAhAB#v=onepage&q=%22Cape%20Burks%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data], P 194</div>

<div class="mw-content-ltr">• David G. Ainley, [https://books.google.co.il/books?id=Co_UtWITTf4C&pg=PA78&lpg=PA78&dq=%22Cape+Burks%22&source=bl&ots=AHYvUXCwgC&sig=ACfU3U2u3hW_9GxGA73jZ4EFbWvvb8CA9g&hl=en&sa=X&ved=2ahUKEwjLssD1rtLgAhUuwcQBHWoDAAs4ChDoATABegQICRAB#v=onepage&q=%22Cape%20Burks%22&f=false The Ad lie Penguin: Bellwether of Climate Change], P 78</div>

<div class="mw-content-ltr">• D.A. Tkacheva, E.V. Mikhalsky, N.M. Sushchevskaya, E.L. Kunakkuzin, S.G. Skublov, S.A. Sergeev, [https://www.researchgate.net/publication/326228159_Age_and_Geochemistry_of_the_Cape_Burks_Gabbroids_Russkaya_Station_Area_West_Antarctica Mountain Age and Geochemistry of the Cape Burks Gabbroids (Russkaya Station Area, West Antarctica)], Geokhimiya, 2018, No. 7, 2018, DOI: 10.1134/S001670291807011X</div>

<div class="mw-content-ltr">• E. V. Abakumov, [http://soil.spbu.ru/files/publications/west_antarctica.pdf Particle Size Distribution in Soils of West Antarctica], ISSN 1064-2293, Eurasian Soil Science, 2010, Vol. 43, No. 3, pp. 297–304, DOI: 10.1134/S1064229310030075, See P. 298</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:2166 כף ברקס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/16255 כף ברקס] באתר הגאזט האנטארקטי של ממשלת ניו זילנד
* [http://en.people.cn/90001/90782/90875/6878364.html תצלום פינגווינים בכף ברקס]

== הערות שוליים ==

ברקס
בל אייר (מאוריציוס)

בל אייר (בצרפתית: Bel Air Rivière Sèche) הוא כפר השוכן במחוז פלאק במאוריציוס.

== גאוגרפיה ==
בל אייר ממוקם כ-28 ק"מ מבירת המדינה פור לואי.

== אקלים ==
הטמפרטורה הממוצעת היא 21 מעלות צלזיוס. החודש הכי חם הוא דצמבר (24 מעלות צלזיוס). החודש הכי קר הוא יולי (18 מעלות צלזיוס). כמות המשקעים הממוצעת היא 615 מילימטרים בשנה. חודש פברואר הוא החודש שיש בו הכי הרבה גשם (208 מ"מ גשם), וחודש ספטמבר הוא החודש שיש בו הכי פחות גשם (6 מ"מ גשם).

== תנועה ותחבורה ==
בל אייר ממוקם ליד הכבישים B59, B55, B28 ו-B27.

== הערות שוליים ==

קטגוריה:מאוריציוס: ערים
חנוך ניסני

חנוך ניסני (נולד ב-29 ביולי 1963 בתל אביב) הוא נהג מרוצי מכוניות ישראלי שמתגורר כיום בבודפשט, הונגריה.

ניסני הוא איש עסקים, שהתחיל לנהוג במכוניות מרוץ כתחביב. הוא נהג המרוצים הישראלי הראשון שהתחרה ברמות הגבוהות יותר בענף מרוצי המכוניות, בהם International Formula 3000 ו-World Series Lights. ניסני הוא הישראלי הראשון שהשתתף בסופשבוע של פורמולה 1 בגרנד פרי, ביום הולדתו, 29 ביולי 2005, בגרנד פרי הונגריה (הונגרורינג), כאחד מנהגי המבחן הרשמיים של צוות מינארדי F1.

בנו, רוי ניסני, הוא גם נהג מרוצים.

== קריירה ==
ניסני החל להתחרות בגיל מאוחר יחסית, בהיותו בן 38. הוא החל את הקריירה שלו בשנת 2002 באליפות הונגריה בפורמולה 3000. בשנה זו סיים את האליפות במקום השני. 

בשנה שלאחר מכן,2003, הוא זכה באליפות זו, כנהג בקבוצת Szasz Motorsport במכונית Coloni CN-98. 

משנת 2003, הוא החל להתחרות באירועים בינלאומיים נוספים כגון FIA אזור מרכז אירופה ו-.
ניסני ואדי ג'ורדן, לאחר שניסני סיים את המבחן הראשון שלו עם מכונית פורמולה אחת ( ג'ורדן גרנד פרי ) בסילברסטון ב -14 ביולי 2005. 
בשנת 2004, הגן ניסני על תואר האליפות שלו, כשזכה שוב באליפות הונגריה בפורמולה 3000. 

באותה שנה, 2004, חתם ניסני על חוזה עם קולוני מוטורספורט. מאז שחתם בקולוני, ניסני השלים ארבע בדיקות כנהג מבחן - שתיים עם ג'ורדן גרנד פרי, ושתיים עם מינארדי.

ב-2 בפברואר 2005, ערך פול סטודארט, הבעלים של קבוצת מינארדי פורמולה 1, מסיבת עיתונאים במלון הילטון בתל אביב. במסיבת עיתונאים זו, הודיע סטודרט כי ניסאני הוחתם לכנהג מבחן של הקבוצה לעונת 2005.

ניסני היה הנהג השלישי של מינארדי בגראנד פרי 2005 שנערך בהונגריה. הסכם עם מינארדי הוצג כעסקה חד פעמית, אם כי הסכם החסות עם הספונסור האישי של ניסני, UPEX, התיר לו להשתתף בתור הנהג השלישי של מינארדי במרוצים נוספים.

ביום הולדתו ה-42 השתתף ניסני בסשן הראשון בגראנד פרי ההונגרי. הקצב שלו היה בסופו של דבר 12.9 שניות איטי יותר מהמכונית המהירה ביותר בסשן. המקצה הראשון שלו בפורמולה 1 הסתיים מחוץ למסלול לאחר ספין. למרות זאת, הוא התלונן כי למכונית יש יותר מדי אחיזה. בהמשך העונה, הוא הוחלף על ידי אנריקו טוקאצ'לו.

בשנת 2005, מכיוון שניסני התמקד בהתחייבויות הבינלאומיות שלו לקבוצת מינארדי, הוא נאלץ להפסיד כמה מרוצים מכריעים באליפות הלאומית של הנוגריה בפורמולה 2000 . היעדרות זו עלתה לו באובדן התואר בהפרש של 6 נקודות. שנה לאחר מכן, ב-2006, הוא השיג שוב את התואר, בפעם השלישית, ובשנת 2007 הוא זכה באליפות הלאומית של הונגריה בפורמולה 2000 בפעם הרביעית. בשנת 2008 עבר מקבוצת Szasz Motorsport לקבוצת Fonix Motorsport . עם קבוצה זו זכה בתואר אליפות הונגריה בפורמולה 3000 בפעם החמישית והאחרונה בשנת 2009 . כמו כן סיים שני באליפות בשנים 2002 ו- 2005, שלישי בשנת 2010, ובמקום הרביעי בשנת 2008. הוא התחרה באליפות זו בין השנים 2002 ל-2014. 

==רקורד==

==קישורים חיצוניים==

==הערות שוליים==

קטגוריה:תל אביב-יפו: אישים
קטגוריה:נהגי מכוניות מרוץ ישראלים
קטגוריה:דפים עם תרגומים שלא נסקרו
קטגוריה:ישראלים שנולדו ב-1963
תחנת רוסקאיה

תחנת רוסקאיה הייתה תחנת מחקר סובייטית ורוסית לשעבר, שהייתה ממוקמת בחוף רופרט, בארץ מרי בירד, שבמערב אנטארקטיקה.

== היסטוריה ==
הוצע להקים את התחנה בשנת 1973 והקמת התחנה אושרה על ידי ממשלת ברית המועצות בשנת 1978.

בניית התחנה החלה בשנת 1979 והיא החלה לפעול ב-9 במרץ 1980.

התחנה ניטשה רשמית ונסגרה ב-12 במרץ 1990.

בחודש פברואר 2006, ולרי לוקין, ראש משלחת האנטארקטית הרוסית (RAE), הודיע כי גם תחנות המחקר מולודיוז'נאיה, לנינגראדקאיה ורוסקאיה יפתחו מחדש לעונת המחקר 2008- 2007; עם זאת, טרם החלה תוכנית ההפעלה מחדש; באפריל 2018 פורסם כי התחנה תיפתח בשנת 2020.

== לקריאה נוספת ==
<div class="mw-content-ltr">• James G. Bockheim, [https://books.google.co.il/books?id=rGunCQAAQBAJ&pg=PA185&lpg=PA185&dq=%22Russkaya+Station%22&source=bl&ots=hDfDvXtj5g&sig=ACfU3U3KyyjLE-Y0HFALE_L4DeeFw7W1RQ&hl=en&sa=X&ved=2ahUKEwjizdmwudLgAhUFLewKHc-GAFE4ChDoATAIegQIAhAB#v=onepage&q=%22Russkaya%20Station%22&f=false The Soils of Antarctica], PP 185 - 194</div>

<div class="mw-content-ltr">• Olga V. Frank-Kamenetskaya, Elena G. Panova, Dmitry Yu. Vlasov, [https://books.google.co.il/books?id=tVtECwAAQBAJ&pg=PA240&lpg=PA240&dq=%22Russkaya+Station%22&source=bl&ots=kf1Ss4zd0z&sig=ACfU3U06lKhxMYkVgCJIkZl2ofCEBWdxHw&hl=en&sa=X&ved=2ahUKEwi40N3UudLgAhXQ16QKHW6PB_I4FBDoATACegQICBAB#v=onepage&q=%22Russkaya%20Station%22&f=false Biogenic—Abiogenic Interactions in Natural and Anthropogenic Systems], P 241</div>

== קישורים חיצוניים ==
* [https://www.adam.antarcticanz.govt.nz/nodes/view/44037 תחנת רוסקאיה] באתר הגאזט האנטארקטי של ממשלת ניו זילנד
* [https://web.archive.org/web/20060525125710/http://www.aari.nw.ru/projects/Antarctic/stations/russkaya/russkaya_en.html תיאור התחנה, תמונות ומידע עליה]
** [https://web.archive.org/web/20080516110201/http://www.aari.nw.ru/projects/Antarctic/data/data.asp?lang=0&station=5 נתוני מזג אוויר היסטוריים עבור התחנה]
* [http://www.aari.aq/default_en.html תחנות מחקר רוסיות באנטארקטיקה]
* [https://www.yr.no/place/Antarctica/Other/Russkaya_Station/ תחזית מזג אוויר עדכנית עבור תחנת רוסקאיה]
** [http://rp5.md/Weather_in_Russkaya_Station תחזית מזג אוויר ארוכת טווח עבור תחנת רוסקאיה]

==הערות שוליים==

רוסקאיה
רוסקאיה
קטגוריה:רוסיה והאזור האנטארקטי
BookCrossing

דוגמאות לספרים ש"שוחררו" במקומות ציבוריים באמצעות האתר
BookCrossing (בוקרוסינג) היא תופעה עולמית שעיקרה הפצת ספרים על ידי "שחרורם" במקומות ציבוריים (פארקים, בתי קפה, ספריות, תחנות רכבת, וכו') כך שאנשים אקראיים אחרים יוכלו למצוא אותם ולקרוא אותם, ובתקווה שגם הם יבחרו לעשות אותו הדבר לאחר שיסיימו לקרוא את הספרים.

האתר שהפיץ את הרעיון, bookkrossing.com, אשר פותח על ידי האמריקאי רון הורנבייקר, מאפשר למשתמשים לרשום ספרים שהם מעוניינים "לשחרר", לאחר מכן המשתמשים מקבלים מספר זיהוי ייחודי עבור הספר אשר באמצעותו הם מסוגלים, במידה ורוצים, לבדוק במסד הנתונים של המערכת את ה"מסע" של הספר. את מספר הזיהוי של הספק מדבקים על כריכת הספר על מנת שהאדם שימצא את הספר יוכל להיכנס לאתר BookCrossing ולציין שם שהוא/היא מצאו את הספר. לאנשים שמדווחים באתר על ספרים שהם שחררו או מצאו קיימת האפשרות להישאר אנונימיים.

למשתמשי BookCrossing.com גם היכולת לראות באתר רשימה של הספרים ש"שוחררו" לאחרונה בקרבת מקום על מנת לצאת ולחפש ספרים חדשים מעניינים שהם מעוניינים לקרוא.

החברות באתר איננה כרוכה בתשלום, אך האתר מקבל תרומות על מנת לכסות את עלות השימוש בשרתים.

== היסטוריה ==
רון הורנבאקר הגה את הרעיון של BookCrossing במרץ 2001 וגייס בעקבות כך את השותפים ברוס והת'ר פדרסן כאשר האתר BookCrossing.com הושק לבסוף ב-21 באפריל 2001.

שנתיים לאחר השקת האתר הוא הכיל מעל ל-113,000 חברים. ב-2004 המילה "BookCrossing" נכללה לראשונה במילון Concise Oxford English Dictionary. עד מרץ 2012 הכיל האתר מיליון חברים רשומים וכמות הספרים שנרשמו באתר עד אז הייתה 8,500,000. עד 2017, היו באתר מעל ל-1.7 מיליון חברים ומעל ל-11.7 מיליון ספרים נרשמו באתר ב-132 מדינות שונות.

ביולי 2007 הפכה סינגפור למדינה הראשונה שנתנה מעמד רשמי לנוהג חילופי הספרים כאשר הציבה ברחבי סינגפור אלפיים מוקדי החלפת ספרים ביוזמה שהושקה יחד עם הספרייה הלאומית של סינגפור.

== קישורים חיצוניים ==

* 

קטגוריה:אתרי אינטרנט שהושקו ב-2001
בהיג' מנסור

בהיג' מנסור (בערבית: بهيج منصور; נולד ב-20 במרץ 1956) הוא איש ציבור דרוזי-ישראלי. כיהן כראש המועצה המקומית עספיא. בעבר איש משרד החוץ.

== קורות חיים ==
מנסור מתגורר בעספיא ומכהן כראש המועצה המקומית. אביו קנג' היה ראש המועצה בשנים 1989–1998. לאחר קריירה צבאית ארוכה (סגן מפקד חטיבה) החל מנסור בקריירה דיפלומטית והיה לשגריר הדרוזי הראשון.

מנסור כיהן בתפקידים שונים בשירות הציבורי במשרדי ממשלה שונים. בין היתר כיהן כשגריר במדינות שונות, חבר המשלחת הישראלית באומות המאוחדות והיה ראש המחלקה הבין-דתית במשרד החוץ.

הוביל מטעם משרד החוץ ומשרד הפנים משלחות שונות, בין היתר משלחת דתית ישראלית מכל העדות שנפגשה עם האפיפיור בשנת 2010.

בשנים 2001–2005 כיהן כשגריר ישראל באנגולה.

בשנים 2013–2015 כיהן כשגריר ישראל ברפובליקה הדומיניקנית.

מנסור גם כיהן כחבר ועד באוניברסיטת חיפה.

לפני שנבחר לכהן כראש מועצת עספיא הצהיר מנסור על כוונותיו לטפל בתשתיות היישוב (מערכת הביוב, מים, חשמל ניקוז ועוד), להעלות את רמת הביטחון האישי של תושבי המועצה, ולטפל בסוגיות שונות הקשורות לנוער, חינוך ביישוב, תוכנית המתאר היישובית, הקרקעות ועוד. מנסור נעצר במאי 2023 בחשד לעבירות לקיחת שוחד, מרמה והפרת אימונים ועבירות נוספות.

בבחירות ב-2024 התמודד לכהונה נוספת מול שלושה מועמדים ח'יר כיוף, ראיד מנסור ומוניב סאבא והפסיד למוניב סאבא לאחר שקיבל 39.51% לעומת 41.51% לסאבא.

== קישורים חיצוניים ==

* 
* 
* 
* [https://www.youtube.com/watch?v=Uxe11FLev2Q בהיג' מנסור חוזר לעוספיה], פורטל הכרמל ביוטיוב
* [https://www.youtube.com/watch?v=2aAnjKF3urw בהיג' מנסור מתמודד בעוספיה], פורטל הכרמל ביוטיוב

== הערות שוליים ==

קטגוריה:ראשי מועצת עספיא
קטגוריה:שגרירי ישראל ברפובליקה הדומיניקנית
קטגוריה:שגרירים באנגולה
קטגוריה:פוליטיקאים דרוזים ישראלים
קטגוריה:ישראלים שנולדו ב-1956
התחנה המרכזית של ערד

התחנה המרכזית של ערד היא מסוף האוטובוסים המרכזי של העיר ערד. נמצאת בכניסה לעיר, ליד צומת ערד ברחוב יהודה בעיר.

==מבנה התחנה==
התחנה משמשת כמסוף אוטובוסים, בנוסף יש בה מספר דוכנים ומזנון ותחנת שירות "על הקו" להנפקה ושירות לכרטיסי רב-קו, עם זאת רוב מקומות המסחר באזור ממוקמים ממול לתחנה במרכז מסחרי ערד.

==שירות בתחנה==
מהתחנה יוצאים קווי אוטובוס בעיקר לבאר שבע והדרום, קיימים גם קווים לתל אביב.
=== שירות עירוני ===
את קווי האוטובוס העירוניים בערד מפעילה חברת מטרופולין.

מקרא סימנים:
* ♿ - אוטובוס עירוני נגיש
* 🔄 - קו סיבובי (מעגלי)

<br />
{| class="wikitable"
!קו
!מפעילה
!מסלול
!רציף
!הערות נוספות
|-
|1
| rowspan="5" |מטרופולין
|תחנה מרכזית - תיכון מקיף אורט - חצבים - שקד - רותם - הרדוף - מלונות
|1
|♿
|-
|2
|תחנה מרכזית - טללים - גבים - חלמיש - קניון ערד - מעוף - נעורים - רננים - תחנה מרכזית
|3
|♿🔄
|-
|3
|אזור תעשייה - טללים - חלמיש - תחנה מרכזית - נעורים - חצבים - הרדוף - רותם - בית עלמין
| -
|♿
|-
|11
|אזור תעשייה - תחנה מרכזית - יעלים - מעוף - שקד - רותם - מלונות
| -
|♿
|-
|12
|תחנה מרכזית - נעורים - רננים - יעלים - מעוף - קניון ערד - חלמיש - טללים - גבים - אזור תעשייה
|3
|♿ בוקר בלבד
|}

=== קווים בינעירוניים ===
{| class="wikitable"
|+
!קו
!מפעילה
!מסלול
!רציף
!הערות נוספות
|-
|24
| rowspan="3" |מטרופולין
|ערד - כסייפה
|5
|
|-
|25
|ערד - בית יתיר - סוסיא - מעון - כרמל
|5
|
|-
|47
|ערד - דימונה
|5
|
|-
|384
|אגד
|עין גדי - מצדה - עין בוקק - נווה זוהר - ערד - באר שבע
|4
|
|-
|386
| rowspan="3" |מטרופולין
|ערד - מחלף מיתר - באר שבע
|1
|
|-
|387
|ערד - באר שבע, תחנה מרכזית
|2
|בוקר בלבד
|-
|388
|ערד - כסייפה - מחלף מיתר - צומת חטיבת הנגב - באר שבע
|2
|
|-
|389
|אגד
|ערד - תל אביב-יפו
|4
|מהיר
|-
|400
|מטרופולין
|תחנת הרכבת להבים רהט - צומת להבים - צומת חורה - צומת כסייפה - תחנה מרכזית ערד - נווה זוהר - עין בוקק
|1
|
|-
|421
|אגד
|עין גדי - מצדה - עין בוקק - נווה זוהר - ערד - תל אביב-יפו
|4
|
|-
|688
|מטרופולין
|ערד - חורה - לקייה - צומת קסטינה - מכללת אחווה
|3
|
|}

==הערות שוליים==

קטגוריה:ערד: מבנים
קטגוריה:ערד: תחבורה
ערד
ערד
אהבה בעיר הגדולה

אהבה בעיר הגדולה (ברוסית: Любовь в большом городе) היא קומדיה רומנטית משנת 2009 בבימויו של מריוס וייסברג ובכיכובם של אלכסיי צ'אדוב, וולודימיר זלנסקי והזמרת ורה ברז'נייבה.

לסרט הופקו שני סרטי המשך, "אהבה בעיר הגדולה 2" ו"אהבה בעיר הגדולה 3".

== עלילה ==
הסרט מתרחש בניו יורק. הדמויות העיקריות של הסרט הם החברים איגור, ארטיום ו"הכמעט רוסי" פין אולג. הם עובדים באמריקה ובזמנם הפנוי הם נהנים מהחיים. 

איגור הוא רופא שיניים. אולג, המכונה "סאונה", הוא מדריך בקבוצת מועדון כושר לנשים. ארטיום מתפרנס כמדריך טיולים על ידי הצגת ניו יורק לתיירים רוסים. הוא נשוי, אך עובדה זו אינה מונעת ממנו לנהל רומנים. 

אבל יום אחד החיים חסרי הדאגות מגיעים לסיומם. במסיבה נוספת, אדם בעל מראה מוזר מברך כוסית לאהבה ואז מתקן את עצמו: "הנח למה ששתית לעשות מה שהיה בלתי אפשרי אם לא היית שותה". בשלב מסוים, כל השלושה מאבדים לחלוטין את היכולת לקיים יחסי מין. החברים נואשים לכל דבר כדי להחזיר את הגבריות שלהם אך לשווא. 

לאחר ייסורים ארוכים, החברים מוצאים את אותו אדם מהמסיבה ומתברר כי הוא ולנטין הקדוש, שהתיישב באמריקה כדי לעזור לתושביה למצוא אהבה. בעזרת יכולותיו המיסטיות הוא "תכנת" אותם כנגד ההפקרות שהייתה מנת חלקם עד כה. הוא אומר שרק מציאת אהבה אמיתית יכולה לעזור לחברים וכי המין יכול להיות רק עם אישה אהובה. איגור, ארטיום ואולג נתקלים בבעיות רבות וחייבים ללכת בדרכם ולהבין שאהבת אמת היא הדבר החשוב ביותר בחיים. 

== שחקנים ודמויות ==

== קישורים חיצוניים ==

== הערות שוליים ==

קטגוריה:ניו יורק בקולנוע
קטגוריה:סרטים רוסיים
קטגוריה:סרטי 2009
קטגוריה:סרטי קומדיה רומנטית
קטגוריה:סרטי קומדיה רוסיים
קטגוריה:סרטים אוקראיניים
הדיוויזיה ה-36 (האימפריה הגרמנית)

הדיוויזיה ה-36 (בגרמנית: 36. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. 

==היסטוריה==
הדיוויזיה הוקמה ב-1 באפריל 1890, וחייליה גויסו מפרוסיה המערבית, ובפרט מאזור דנציג. 

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-17 בפיקוד אוגוסט פון מקנזן, אשר היה חלק מהארמייה השמינית. הדיוויזיה לחמה נגד הפלישה הרוסית לפרוסיה המזרחית, והשתתפה בקרב גומבינן, ולאחר מכן השתתפה בקרב טננברג. לאחר מכן השתתפה הדיוויזיה בקרב הראשון על האגמים המזוריים, ולאחר מכן הועברה תחת פיקוד הארמייה התשיעית, עמה לחמה בקרב לודז'. לאחר מכן לחמה הדיוויזיה בקרבות שונים בחזית המזרחית, ובאוקטובר 1915 הועברה לחזית המערבית והוצבה באזור הסום, שם לחמה בשנת 1916 במהלך הקרב על הסום. לאחר מכן השתתפה הדיוויזיה במתקפת האביב הגרמנית, ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, ובמאי 1919 פורקה הדיוויזיה. 

==מפקדים==
* גנרל-לוטננט וילהלם פון דרזוב (1 באפריל 1890 - 11 ביולי 1890)
* גנרל-מיור קרל פון הייסטר (12 ביולי 1890 - 11 ביולי 1894)
* גנרל-לוטננט אמיל פון הניש (12 ביולי 1894 - 19 ביולי 1897)
* גנרל-לוטננט פרנץ פון פפוהלשטיין (20 ביולי 1897 - 17 באפריל 1900)
* גנרל-לוטננט אוסקר פון ליברס (18 באפריל 1900 - 15 ביוני 1901)
* גנרל-לוטננט ארתור בראוניך פון ברון (16 ביוני 1901 - 10 בספטמבר 1903)
* גנרל-לוטננט אוגוסט פון מקנזן (11 בספטמבר 1903 - 26 בינואר 1908)
* גנרל-לוטננט ולטר ואסמנסדורף (27 בינואר 1908 - 18 ביוני 1909)
* גנרל-לוטננט וינצנטיוס דה פאולה פון בריקסן (19 ביוני 1909 - 24 ביולי 1910)
* גנרל-מיור פרדיננד פון קוואסט (25 ביולי 1910 - 22 בספטמבר 1910)
* גנרל-לוטננט וינצנטיוס דה פאולה פון בריקסן (23 בספטמבר 1910 - 2 בפברואר 1911)
* גנרל-לוטננט קונו פון שטויבן (3 בפברואר 1911 - 3 בספטמבר 1913)
* גנרל-לוטננט קונסטנץ פון היינקיוס (4 בספטמבר 1913 - 30 באוגוסט 1916)
* גנרל-לוטננט קרל פון קהלר (1 בספטמבר 1916 - 12 בינואר 1918)
* גנרל-לוטננט ארנד פון לייפציג (13 בינואר 1918 - 8 בפברואר 1919)
* גנרל-מיור קונרד פון היפל (9 בפברואר 1919 - מאי 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

36
36
אהבה בעיר הגדולה 2

אהבה בעיר הגדולה 2 (ברוסית: Любовь в большом городе 2) הוא סרט קומדיה רומנטית משנת 2010 בבימויו של מריוס וייסברג, המשמש כהמשך לסרט "אהבה בעיר הגדולה" ובו מככבים גם שחקני הסרט הראשון בסדרה.

הסרט נעשה בהפקה משותפת של אוקראינה ורוסיה, אך בשנת 2018 הסוכנות הממלכתית האוקראינית לקולנוע אסרה את הסרט לשידור והקרנה באוקראינה בשל מה שמכונה על ידי הרשויות "אי עמידה בהוראות חוק הקולנוע האוקראיני".

לסרט הופק המשך בשם "אהבה בעיר הגדולה 3".

== עלילה ==
הסרט מתחיל בתאילנד, בחווה של אביו של איגור וממשיך במוסקבה. איגור מזמין את חבריו לחווה כדי להציג את חברתו נסטיה לאביו והוא נהנה היטב. בדרך למטוס מכירים החברים משפחה אמריקאית צעירה, ההולכת לאחד המנזרים להתאושש מאי פוריות.

איגור, ארטיום וסאונה מנסים להניא את החברות שלהם מלבקר במנזר, אך ללא הצלחה. במנזר נמצא אליל עתיק, אשר לפי האגדה מעניק אבהות לכל מי שנוגע בו. למרות אזהרת הנזיר, החברים עדיין מקיימים מגע פיזי עם האליל ועתה הם נידונים להרהר בילד במגע המיני הראשון. מפחד זה, הם מחליטים באופן זמני להימנע ממין, מה שגורם לאי שביעות רצון של אהובותיהם, אשר נעלבות ועוזבות. מצבו של איגור מחמיר בשל העובדה שאביו הוא אוליגרך שמתנגד ליחסיו עם נסטיה ורוצה לארגן לו נישואים רווחיים כדי לתקן את ענייניו הכספיים ונסטיה לומדת על כך עם כל ההשלכות המתלוות לגילוי זה. החבר'ה מחליטים לבלות את שארית זמנם בשעות הפנאי, אבל אז הם פוגשים את ידידם הוותיק - ולנטין הקדוש, שמכניס להם לחשים חדשים - רק אחד מהם יהפוך לאב והשאר לא יוכלו להביא ילד בעשור הקרוב. החברים מבינים שהם מוכנים לאבהות וההרפתקאות מתחילות.

== שחקנים ודמויות ==

== קישורים חיצוניים ==

== הערות שוליים ==

קטגוריה:סרטים שצולמו בתאילנד
קטגוריה:סרטים רוסיים
קטגוריה:סרטי 2010
קטגוריה:סרטים אוקראיניים
קטגוריה:מוסקבה בקולנוע
קטגוריה:סרטי קומדיה רומנטית
קטגוריה:סרטי קומדיה רוסיים
בוואריזאורוס

בוואריזאורוס (שם מדעי: Bavarisaurus; מילולית: "לטאת בוואריה") הוא סוג של לטאה נכחדת שחיה בתור היורה של אירופה. היא נמצאה ב-1953 בבוואריה שבגרמניה בתוך קיבתו של דינוזאור קטן מסוג קומפסוגנתוס, אשר טרף אותה בחייו. המאובנים הראשונים ששויכו ללטאה, משנת 2017 משויכים לסוג אחר - Schoenesmahl.

לטאה זו הייתה בעלת ראש עבה מעט והייתה קשורה לקבוצה דמויי שממית. היא הגיעה לאורך 20 ס"מ והייתה בעלת אצבעות מפותחות. ככל הנראה הייתה פעילת לילה אז ניזונה מחרקים.

לצידה חיו לטאות אחרות כמו ארדאוזאורוס ו-Homoeosaurus (מין של מחודק ראש), דמויי-תנינאים שונים, האנורוגנתוס המעופף ודינוזאורים קטנים כמו הארכאופטריקס - העוף הראשון והקומפסוגנתוס.

==קישורים חיצוניים==

קטגוריה:בעלי חיים שחיו ביורה עליון באירופה
קטגוריה:לטאות פרהיסטוריות
קטגוריה:גרמניה: מאובנים
קטגוריה:מאובני טקסונים שתוארו ב-1953